FI Euroopan unionin virallinen lehti C 159/22

Maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 53 artiklan 2 kohdan toisen alakohdan mukainen vähäisen muutoksen hyväksymistä koskevan hakemuksen julkaiseminen

(2018/C 159/06)

Euroopan komissio on hyväksynyt asetuksen (EU) N:o 664/2014 (1) 6 artiklan 2 kohdan kolmannessa alakohdassa tarkoitetun vähäisen muutoksen.

VÄHÄISEN MUUTOKSEN HYVÄKSYMISTÄ KOSKEVA HAKEMUS

Euroopan parlamentin ja neuvoston asetuksen (EU) N:o 1151/2012 (2) 53 artiklan 2 kohdan toisen alakohdan mukainen vähäisen muutoksen hyväksymistä koskeva hakemus

”CORDERO DE NAVARRA” tai ”NAFARROAKO ARKUMEA”

EU-nro: PGI-ES-0212-AM01 – 8.9.2017

SAN ( ) SMM ( X ) APT ( )

1. Hakijaryhmä ja oikeutettu etu

Nimi: Consejo Regulador de la Indicación Geográfica Protegida Cordero de Navarra o Nafarroako Arkumea (”Cordero de Navarra” / ”Nafarroako Arkumea” -karitsoiden suojaamisesta vastaava sääntelyneuvosto) Osoite: Avenida Serapio Huici, 22 Edificio Peritos 31610 Villava Navarra ESPANJA Puhelin: +34 948013040 Faksi: +34 948013041 Sähköpostiosoite: info@intiasa.es

Hakijaryhmä edustaa tuotteen ”Cordero de Navarra” / ”Nafarroako Arkumea” tuottajien yhteistä etua. Sillä on oikeutettu etu tuote-eritelmää koskevan muutoshakemuksen esittämiseen, ja se on myös sama ryhmä, joka haki alun perin suojattua maantieteellistä merkintää tuotteelle ”Cordero de Navarra” / ”Nafarroako Arkumea”.

Suojatusta maantieteellisestä merkinnästä ”Cordero de Navarra” vastaava sääntelyneuvosto on tuotetta ”Cordero de Navarra” käsittelevien tuottajien järjestö. Järjestön tavoitteita ovat esimerkiksi tuotteen arvon lisääminen ja SMM-järjestelmän tehostaminen asetuksen (EU) N:o 1151/2012 45 artiklan mukaisesti.

Sovellettavan kansallisen lainsäädännön mukaan sääntelyneuvoston tehtävänä on edistää tuotteen ”Cordero de Navarra” laatua sekä valvoa ja puolustaa tuotteen mainetta. Nämä seikat näkyvät hallintoelimen työjärjestyksessä, joka on osa suojattuun maantieteelliseen merkintään ”Cordero de Navarra” / ”Nafarroako Arkumea” ja sen sääntelyneuvostoon sovellettavia säännöksiä, jotka maatalous-, kalastus ja elintarvikeministeriö on antanut 23 päivänä toukokuuta 2002 (APA/1413/2002).

2. Jäsenvaltio tai kolmas maa

Espanja

3. Eritelmän kohta, jota / kohdat, joita muutos koskee

— ☒ Tuotteen kuvaus — ☒ Alkuperätodisteet — ☒ Tuotantomenetelmä — ☐ Yhteys maantieteelliseen alkuperään — ☐ Merkinnät — ☒ Muu (valvontaelin ja sitova kansallinen lainsäädäntö)

4. Muutoksen/muutosten tyyppi

— ☐ Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, eikä julkaistuun yhtenäiseen asiakirjaan tarvitse tehdä muutoksia. — ☒ Rekisteröidyn SAN:n tai SMM:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti, mutta julkaistuun yhtenäiseen asiakirjaan on tehtävä muutos. — ☐ Rekisteröidyn SAN:n tai SMM:n, jota koskevaa yhtenäistä asiakirjaa (tai vastaavaa) ei ole julkaistu, tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan kolmannen alakohdan mukaisesti. — ☐ Rekisteröidyn APT:n tuote-eritelmän muutos, jota voidaan pitää vähäisenä asetuksen (EU) N:o 1151/2012 53 artiklan 2 kohdan neljännen alakohdan mukaisesti.

Tässä ehdotuksessa kuvatulla vähäisellä muutoksella korjataan virheitä ja päivitetään viitteet vastaamaan olosuhteita, jotka ovat muuttuneet tuote-eritelmän alkuperäisen hyväksymisen jälkeen. Muutoksia on tehty tuote-eritelmän seuraaviin osiin:

— B) Tuotteen kuvaus – viittaukset ruhojen luokitukseen on päivitetty niin, että ne vastaavat tällä hetkellä voimassa olevaa lainsäädäntöä. Tämä päivitys ei aiheuta muutoksia sertifioidun tuotteen kuvauksessa.

— D) Alkuperätodisteet – viittaus valvontaelimeen, jota ei enää ole, on poistettu. Viittaus valvontaelimeen on G osassa.

— E) Tuotantomenetelmä – säännöistä on poistettu virhe, joka koski sen rehun koostumusta, jolla ternasco-lampaita lihotetaan, ja viittaus Espanjan kansalliseen standardiin 45011 on muutettu viittauksella standardiin ISO/IEC 17065.

— G) Valvontaelin – viittaus valvontaelimeen on muutettu vastaamaan nimenmuutosta.

— I) Sitova kansallinen lainsäädäntö – tätä kohtaa on päivitetty niin, että se vastaa tällä hetkellä voimassa olevaa Espanjan lainsäädäntöä.

— Muuta– viittaus kumottuun neuvoston asetukseen (ETY) N:o 2081/92 on poistettu etusivulta.

Edellä ja tässä hakemuksessa esitettyjen tietojen perusteella katsotaan, että tässä vähäisen muutoksen hyväksymistä koskevassa hakemuksessa kuvatut suojatun maantieteellisen merkinnän ”Cordero de Navarra” / ”Nafarroako Arkumea” tuote-eritelmään tehtävät muutokset ovat vähäisiä asetuksen (EU) N:o 1151/2012 53 artiklan 2 kohdan kolmannen alakohdan mukaisesti seuraavista syistä:

— B osaan (Tuotteen kuvaus) tehty muutos ei vaikuta tuotteen olennaisiin ominaisuuksiin. Muutoksella vain päivitetään tekstiä niin, että siinä viitataan tällä hetkellä voimassa olevaan EU:n lainsäädäntöön.

— Yhteys maantieteelliseen alkuperään, joka kuvataan tuote-eritelmän F osassa, säilyy muuttumattomana.

— Tuotteen nimeä tai mitään nimen osaa ei muuteta.

— C osassa (Maantieteellinen alue) kuvattu rajattu maantieteellinen alue ei muutu.

— Tuotteella tai sen raaka-aineilla käytävän kaupan rajoituksia ei lisätä.

5. Muutos/muutokset

Muutos 1: kuvaus ja perustelut

B osa: Tuotteen kuvaus

EU:n lainsäädännön täytäntöönpanon yhteydessä tuote-eritelmässä mainittu lampaanruhojen laatua koskeva Espanjan lainsäädäntö (18 päivänä syyskuuta 1975 annettu määräys, sellaisena kuin se on muutettuna 24 päivänä syyskuuta 1987 annetulla määräyksellä) kumottiin 20 päivänä elokuuta 2010 ministeriön määräyksellä ARM/2279/2010. Viittaukset aiempaan lainsäädäntöön on sen vuoksi poistettu.

Tekstiä on päivitetty niin, että siinä viitataan EU:n alle 13 kilogramman painoisten karitsanruhojen luokitusasteikkoon, joka perustuu 20 päivästä huhtikuuta 2017 voimassa olleeseen säädöskehykseen. Tarkistus ei aiheuta muutoksia tuotteen ominaisuuksien kuvauksessa, koska karitsanruhot luokitellaan edelleen käyttäen aiemmin voimassa ollutta mallia, joka kuvataan tuote-eritelmässä.

Nykyinen teksti:

B. Tuotteen kuvaus

a) Lechal-karitsa

Lampaanruhojen laatustandardin (18 päivänä syyskuuta 1975 annettu määräys, sellaisena kuin se on muutettuna 24 päivänä syyskuuta 1987 annetulla määräyksellä) mukaiset Extra- ja Primera-luokan lechal-karitsat. Lampaanruhojen yhteisön luokitteluasteikon (neuvoston asetus (ETY) N:o 2137/92 ja komission asetus (ETY) N:o 461/93) luokan A tai B ensimmäistä laatua sovelletaan myös ruhoihin, jotka ovat peräisin Navarra- ja Lacha-karitsoista.

Lacha- tai Navarra-rotuun kuuluva uros- tai naaraspuolinen karitsa, jota emälammas imettää teurastukseen asti. Lacha-rotuisen karitsan teuraspaino on 5–8 kilogrammaa ja Navarra-rotuisen 6–8 kilogrammaa (pää ja sisäelimet mukaan luettuina), ja karitsa on enintään 45 päivän ikäinen.

Ohut tai keskinkertainen rasvakerros (neuvoston asetuksessa (ETY) N:o 2137/92 ja komission asetuksessa (ETY) N:o 461/93 annetun lampaanruhojen yhteisön luokitteluasteikon luokka 2 tai 3).

Lihan väri: helmenharmaasta hennon vaaleanpunaiseen.

Liha on pehmeää ja erittäin mehevää, ja sillä on pehmeä rakenne ja kyseiselle karitsalle ominainen maku.

b) Ternasco-karitsa

Lampaanruhojen laatustandardin (18 päivänä syyskuuta 1975 annettu määräys, sellaisena kuin se on muutettuna 24 päivänä syyskuuta 1987 annetulla määräyksellä) mukaiset Extra- ja Primera-luokan ternasco-karitsat. Lampaanruhojen yhteisön luokitteluasteikon (neuvoston asetus (ETY) N:o 2137/92 ja komission asetus (ETY) N:o 461/93) luokan B tai C ensimmäistä laatua sovelletaan myös ruhoihin, jotka ovat peräisin Navarra-karitsoista.

Navarra-rotuun kuuluva uros- tai naaraspuolinen karitsa, jota emälammas imettää vähintään 45 päivää syntymästä alkaen. Lihotusvaiheen aikana karitsoille annetaan ravinnoksi olkia ja tiivisteitä, jotka sisältävät viljoja, palkokasveja, vitamiineja ja kivennäisaineita. Jos karitsaa ei ole vieroitettu 45 päivän ikäisenä, edellä mainittuja aineita täydennetään lihotusvaiheessa emälampaan maidolla. Ternasco-karitsan teuraspaino on 9–12 kilogrammaa (ilman päätä ja sisäelimiä), ja karitsa on enintään 110 päivän ikäinen.

Ohut tai keskinkertainen rasvakerros (neuvoston asetuksessa (ETY) N:o 2137/92 ja komission asetuksessa (ETY) N:o 461/93 annetun lampaanruhojen yhteisön luokitteluasteikon luokka 2 tai 3).

Lihan väri: hennon vaaleanpunainen.

Liha on hieman marmoroitunutta (lihasten sisällä on rasvaa), pehmeää ja erittäin mehevää, ja sillä on pehmeä rakenne ja kyseiselle karitsalle ominainen maku.

Muutettu teksti:

a) Lechal-karitsa:

Alle 13 kilogramman painoisten karitsanruhojen luokitusasteikon (komission delegoitu asetus (EU) 2017/1182) luokan A tai B ensimmäistä laatua vastaavat ruhot, jotka ovat peräisin Navarra- ja Lacha-lampaista.

Lacha- tai Navarra-rotuun kuuluva uros- tai naaraspuolinen karitsa, jota emälammas imettää teurastukseen asti. Lacha-rotuisen karitsan teuraspaino on 5–8 kilogrammaa ja Navarra-rotuisen 6–8 kilogrammaa (pää ja sisäelimet mukaan luettuina), ja karitsa on enintään 45 päivän ikäinen.

Ohut tai keskinkertainen rasvakerros (komission delegoidussa asetuksessa (EU) 2017/1182 annetun alle 13 kilogramman painoisten karitsanruhojen luokitusasteikon luokka 2 tai 3).

Lihan väri: hennon vaaleanpunainen.

Liha on pehmeää ja erittäin mehevää, ja sillä on pehmeä rakenne ja kyseiselle karitsalle ominainen maku.

b) Ternasco-karitsa:

Alle 13 kilogramman painoisten karitsanruhojen luokitusasteikon (komission delegoitu asetus (EU) 2017/1182) luokan B tai C ensimmäistä laatua vastaavat ruhot, jotka ovat peräisin Navarra-lampaista.

Navarra-rotuun kuuluva uros- tai naaraspuolinen karitsa, jota emälammas imettää vähintään 45 päivää syntymästä alkaen. Lihotusvaiheen aikana karitsoille annetaan ravinnoksi olkia ja tiivisteitä, jotka sisältävät viljoja, palkokasveja, vitamiineja ja kivennäisaineita. Jos karitsaa ei ole vieroitettu 45 päivän ikäisenä, edellä mainittuja aineita täydennetään lihotusvaiheessa emälampaan maidolla. Ternasco-karitsan teuraspaino on 9–12 kilogrammaa (ilman päätä ja sisäelimiä), ja karitsa on enintään 110 päivän ikäinen.

Ohut tai keskinkertainen rasvakerros (komission delegoidussa asetuksessa (EU) 2017/1182 annetun alle 13 kilogramman painoisten karitsanruhojen luokitusasteikon luokka 2 tai 3).

Lihan väri: hennon vaaleanpunainen.

Liha on hieman marmoroitunutta (lihasten sisällä on rasvaa), pehmeää ja erittäin mehevää, ja sillä on pehmeä rakenne ja kyseiselle karitsalle ominainen maku.

Muutos 2: kuvaus ja perustelut

D osa: Todisteet, jotka osoittavat, että tuote on peräisin rajatulta maantieteelliseltä alueelta

Ehdotetaan, että viittaus valvontaelimeen (jota ei enää ole) poistetaan tämän osan ensimmäisestä kohdasta. Tämä tarkoittaa sitä, että ainoa viittaus valvontaelimeen esitetään G osassa (Valvontaelin), millä vältetään päällekkäisyys.

Nykyinen teksti:

D. Todisteet, jotka osoittavat, että tuote on peräisin rajatulta maantieteelliseltä alueelta

Instituto de Calidad Agroalimentaria de Navarra (ICAN) on tästä suojatusta maantieteellistä merkinnästä vastaava valvontaelin.

Se vastaa tuotesertifiointijärjestelmän hallinnoinnista ja tekee näin ollen tarkastuksia kahden seikan tarkistamiseksi: ensinnäkin, että tuote tuotetaan ja jalostetaan tai valmistetaan rajatulla maantieteellisellä alueella, ja toiseksi, että tuotteen ominaisuudet ovat tuote-eritelmässä esitetyn kuvauksen mukaisia.

Muutettu teksti:

Tästä suojatusta maantieteellistä merkinnästä vastaava valvontaelin vastaa tuotesertifiointijärjestelmän hallinnoinnista ja tekee näin ollen tarkastuksia kahden seikan tarkistamiseksi: ensinnäkin, että tuote tuotetaan ja jalostetaan tai valmistetaan rajatulla maantieteellisellä alueella, ja toiseksi, että tuotteen ominaisuudet ovat tuote-eritelmässä esitetyn kuvauksen mukaisia.

Muutos 3: kuvaus ja perustelut

E osa Tuotantomenetelmä

b) Kasvatus- ja lihotusvaihe:

Tämän osan toista kohtaa on muutettu ymmärtämisen helpottamiseksi. Muista kasveista kuin viljoista ja palkokasveista peräisin olevien laissa sallittujen tuotteiden käyttöä ei hyväksytty alkuperäisessä tekstissä virheen takia, mutta virhe on nyt korjattu.

Tämän SMM:n tuote-eritelmä laadittiin vuosina 2002–2006, jolloin sivutuotteiden käytöstä rehussa keskusteltiin BSE-kriisin vuoksi. EU toteutti kriisin takia useita ennaltaehkäiseviä toimenpiteitä, ja kielsi esimerkiksi lihajauhon, verijauhon ja gelatiinin syöttämisen märehtijöille (muiden aineiden ohella).

Koska tuote-eritelmä laadittiin tuohon aikaan, ja tarkoituksena oli kieltää kaikki eläinperäiset sivutuotteet, päättely johti edellä mainittuun virheeseen.

EU:ssa on sen jälkeen kehitetty, säädetty ja pantu täytäntöön rehuja koskevia säännöksiä. Rehuista on nyt voimassa säännöksiä ihmisten ja eläinten terveyden suojelemiseksi, mukaan luettuina sallittujen ja kiellettyjen raaka-aineiden luettelo, hyväksytyt hoidot sekä haitallisten aineiden käyttöedellytykset ja enimmäismäärät.

Rehuaineluettelon sisältävän 16 päivänä tammikuuta 2013 annetun komission asetuksen (EU) N:o 68/2013 yleisessä säännöksessä 11 todetaan, että ”käytetään sanaa ”tuote” sanan ”sivutuote” sijasta; näin halutaan kuvastaa markkinatilannetta ja rehualan toimijoiden keskuudessa omaksuttua kielenkäyttöä”. Näin ollen tuote-eritelmässä ei enää tarvitse käyttää sanaa ”sivutuote”.

Koska vitamiinien ja kivennäisaineiden käyttöä lihottavissa rehuissa käsitellään muutettavan osan alussa, muutos, jonka mukaan eläinperäisten tuotteiden (rehuaineluettelon luokat 9 ja 10) käyttö rehuseoksissa on kielletty, on sen hengen mukainen, jossa eritelmä on laadittu.

Kasviperäisten raaka-aineiden, myös luokkien 2 (öljykasvien siemenet, öljypitoiset hedelmät ja niistä saatavat tuotteet), 4 (juurimukulat ja juurekset ja niistä saatavat tuotteet) ja 5 (muut siemenet ja hedelmät ja niistä saatavat tuotteet) raaka-aineiden, käyttö on yleistä märehtijöiden rehuissa. Niiden sisällyttäminen karitsoiden lihottamiseen tarkoitettuihin rehuihin on välttämätöntä ravitsemuksen näkökulmasta ja lopputuotteen laadun varmistamiseksi.

Jotta voidaan kasvattaa terveitä karitsoita ja tuottaa korkealaatuista lihaa, eläimille annettavan rehun on sisällettävä tasapainoinen annos kaikkia niiden tarvitsemia ravintoaineita ilman ylijäämiä tai puutteita.

Öljysiemenistä, kuten auringonkukka- tai rapsirouheesta, peräisin olevien proteiinien käytöllä varmistetaan, että rehussa on riittävästi proteiinia karitsoiden lihottamiseksi.

Tarvittavaa proteiinimäärää ei voida saavuttaa pelkästään viljoilla ja palkokasveilla. Vaikka käytetään suuria määriä palkokasveja ja täydennetään niitä valkuaiskasveilla, kuten härkäpavuilla, ei aina saavuteta vaadittua proteiinitasoa. Tällä tavalla annettu proteiini on helposti hajoavaa, eikä sen aminohappokoostumus sovi hyvin karitsoille.

Rehu, joka sisältää paljon helposti hajoavaa proteiinia, voi tuottaa verenkiertoon paljon ammoniakkia, mikä johtaa karitsoilla joskus maksasairauksiin.

Lihotusvaiheen ruokavalion olisi näin ollen perustuttava kasviperäisiin tuotteisiin, ja sen ravitsemuksellisen koostumuksen olisi oltava tasapainoinen ja rehutaulukoissa luetelluissa rehukoostumuksissa annettujen suositusten ja rajoitusten mukainen. Kyseisiä luetteloita julkaisevat määräajoin arvovaltaiset elimet, kuten

— National Research Council (NRC), Board on Agriculture and Natural Resources (Yhdysvallat),

— Institut national de la recherche agronomique (INRA) (Ranska),

— Fundación Española para el Desarrollo de la Nutrición Animal (FEDNA) (Espanja).

Turvallisten ja tarkoituksenmukaisten rehujen käytön varmistamiseksi FEDNAn rehuainetaulukossa annetaan kuvaus kustakin rehun valmistuksessa käytetystä tuotteesta, käyttösuositukset, ravintoarvot ja tarvittaessa lajikohtaiset enimmäismäärät. Esimerkiksi eri öljykasveja koskevat tiedot ovat seuraavat:

— auringonkukkarouhe, 36 prosenttia raakaproteiinia,

— pellavansiemenrouhe,

— puuvillansiemenrouhe, 38 prosenttia raakaproteiinia.

Useissa julkaisuissa vahvistetaan muiden raaka-aineiden kuin viljojen ja palkokasvien käyttö keinona antaa tarvittavat ravintoaineet lihotusvaiheessa siten, että säilytetään lopputuloksena olevien ruhojen laatu

— O. Urrutia, J. A. Mendizabal, K. Insausti, B. Soret, A. Purroy, A. Arana, Effect of linseed dietary supplementation on adipose tissue development, fatty acid composition, and lipogenic gene expression in lambs (Pellavansiemenistä koostuvan ravintolisän vaikutus rasvakudoksen kehitykseen, rasvahappokoostumukseen ja lipogeeniseen geeniekspressioon karitsoissa), Livestock Science nro 178, 2015, s. 345–356.

— O. Urrutia, B. Soret, K. Insausti, J. A. Mendizabal, A. Purroy, A. Arana, The effects of linseed or chia seed dietary supplementation on adipose tissue development, fatty acid composition, and lipogenic gene expression in lambs (Pellavan- tai chiansiemenistä koostuvan ravintolisän vaikutukset rasvakudoksen kehitykseen, rasvahappokoostumukseen ja lipogeeniseen geeniekspressioon karitsoissa), Small Ruminant Research nro 123, 2015, s. 204–211.

— Juan Ignacio Gutiérrez Cabanillas, Efecto de la adición de subproductos derivados del tomate y otras fuentes de antioxidantes durante el cebo de corderos de raza merina sobre la calidad de la canal y de la carne fresca y envasada en atmósferas protectoras (Tomaateista tai muista antioksidanttilähteistä saatujen sivutuotteiden käyttö merinolampaiden lihotuksessa: vaikutukset ruhon laatuun ja tuoreen lihan laatuun suojakaasupakkauksessa), Extremaduran yliopisto, 2015.

Myös osan ”Terveys ja hyvinvointi” viimeisessä kohdassa oleva viittaus Espanjan kansalliseen standardiin 45011 on korvattu viittauksella tällä hetkellä sovellettavaan standardiin ISO/IEC 17065:2012.

Nykyinen teksti:

b) Kasvatus- ja lihotusvaihe:

Vain ternasco-karitsat käyvät läpi tämän vaiheen. Se alkaa vieroituksesta (joka ei ole pakollinen), kun karitsa on noin 45 päivän ikäinen, ja päättyy teurastukseen.

Tämän vaiheen aikana karitsoille annetaan ravinnoksi olkia ja tiivisteitä, jotka sisältävät viljoja, palkokasveja, vitamiineja ja kivennäisaineita. Jos karitsaa ei ole vieroitettu, edellä mainittuja aineita on täydennettävä emälampaan maidolla. Tiivistetyt rehut eivät saa sisältää ureaa eivätkä mitään sivutuotteita, jotka ovat peräisin muualta kuin viljoista tai palkokasveista.

Karitsoiden normaaliin kasvuvauhtiin ja kehittymiseen vaikuttavien aineiden käyttö on nimenomaisesti kiellettyä.

Muutettu teksti:

b) Kasvatus- ja lihotusvaihe:

Vain ternasco-karitsat käyvät läpi tämän vaiheen. Se alkaa vieroituksesta (joka ei ole pakollinen), kun karitsa on noin 45 päivän ikäinen, ja päättyy teurastukseen.

Tämän vaiheen aikana karitsoille annetaan ravinnoksi olkia ja tiivisteitä, jotka sisältävät pääasiassa viljoja, palkokasveja, vitamiineja ja kivennäisaineita. Jos karitsaa ei ole vieroitettu, edellä mainittuja aineita on täydennettävä emälampaan maidolla. Tiivistetyt rehut eivät saa sisältää ureaa eivätkä mitään eläinperäisiä tuotteita.

Karitsoiden normaaliin kasvuvauhtiin ja kehittymiseen vaikuttavien aineiden käyttö on nimenomaisesti kiellettyä.

Nykyinen teksti:

Jos sääntelyneuvosto katsoo tarpeelliseksi tuottaa asiakirjoja, joissa esitetään vaatimukset sen varmistamiseksi, että eläimiä käsitellään tiloilla oikein (aina standardissa 45011 annettujen vaatimusten mukaisesti), se voi tehdä niin.

Muutettu teksti:

Jos sääntelyneuvosto katsoo tarpeelliseksi tuottaa asiakirjoja, joissa esitetään vaatimukset sen varmistamiseksi, että eläimiä käsitellään tiloilla oikein (aina standardissa ISO/IEC 17065 annettujen vaatimusten mukaisesti), se voi tehdä niin.

Muutos 4: kuvaus ja perustelut

G osa Valvontaelin

Viittaus valvontaelimeen on päivitetty sen uuden nimen mukaisesti. Valtion omistamat yritykset Riegos del Canal de Navarra, S.A.U., Riegos de Navarra, S.A.U., Instituto de Calidad Agroalimentaria de Navarra, S.A.U. (ICAN), Instituto Técnico y de Gestión Ganadera, S.A.U. ja Instituto Técnico y de Gestión Agrícola, S.A.U. yhdistettiin 1 päivänä lokakuuta 2011 yhdeksi yksiköksi, joka on Instituto Navarro de Tecnologías e Infraestructuras Agroalimentarias, SA (INTIA).

Yhdistäminen ei ole aiheuttanut muutoksia suhteissa akkreditointielimeen, toimivaltaisiin viranomaisiin ja sertifioituihin toimijoihin, koska

— ICANin kanssa tehdyt sopimukset ovat edelleen voimassa ja INTIA, SA on ottanut vastuulleen edellä mainittujen yksiköiden oikeudet ja velvollisuudet,

— ICANin sertifiointiosaston antamat sertifikaatit ovat edelleen voimassa,

— koko ICANin sertifiointiosasto on siirretty uuden yksikön elintarvikeosastolle ja sen henkilöstöllä on sama rakenne ja samat velvollisuudet ja tehtävät,

— akkreditointi 52/C-PR-120, joka myönnettiin alun perin ICANille standardin ISO/IEC 17065 mukaisesti (muun muassa) suojatun maantieteellisen merkinnän ”Cordero de Navarra” sertifioimiseksi, on edelleen voimassa ja INTIA on akkreditoitu yksikkö.

Nykyinen teksti:

Instituto de Calidad Agroalimentaria de Navarra (ICAN) on valvontaelin, joka vastaa suojatusta maantieteellistä merkinnästä ”Cordero de Navarra” / ”Nafarroako Arkumea”.

Valvontaelimen nimi ja yhteystiedot ovat seuraavat:

Nimi: Instituto de Calidad Agroalimentaria de Navarra (ICAN) Osoite: Avenida Serapio Huici, 22 Edificio Peritos 31610 Villava NAVARRA ESPANJA Puhelin: +34 948013045 Faksi: +34 948071549

Muutettu teksti:

Instituto Navarro de Tecnologías e Infraestructuras Agroalimentarias, SA (INTIA) on valvontaelin, joka vastaa suojatusta maantieteellistä merkinnästä ”Cordero de Navarra” / ”Nafarroako Arkumea”.

Valvontaelimen nimi ja yhteystiedot ovat seuraavat:

Nimi: Instituto Navarro de Tecnologías e Infraestructuras Agroalimentarias, SA (INTIA) Osoite: Avenida Serapio Huici, 22 Edificio Peritos 31610 Villava NAVARRA ESPANJA Puhelin: +34 948013045 Faksi: +34 948071549

Muutos 5: kuvaus ja perustelut

I osa) Sitova kansallinen lainsäädäntö

Sitovia kansallisia säädöksiä koskeva luettelo on päivitetty vastaamaan nyt voimassa olevaa lainsäädäntöä.

Nykyinen teksti:

Viiniä, viiniköynnöksiä ja alkoholia koskeva säädös (2 päivänä joulukuuta 1970 annettu laki 25/1970)

Lain 25/1970 täytäntöönpanoasetus (23 päivänä maaliskuuta 1972 annettu asetus 835/1972)

Tammikuun 25 päivänä 1994 annettu määräys Espanjan lainsäädännön sekä maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (ETY) 2081/92 välisestä vastaavuudesta

Lokakuun 22 päivänä 1999 annettu kuninkaallinen asetus 1643/99 yhteisön suojattujen alkuperänimitysten ja maantieteellisten merkintöjen rekisteriin kirjaamista koskevien hakemusten käsittelyyn sovellettavasta menettelystä

Muutettu teksti:

Lokakuun 3 päivänä 2011 annettu kuninkaallinen asetus 1335/2011 suojattujen alkuperänimitysten ja maantieteellisten merkintöjen rekisteriin kirjaamista koskevien hakemusten käsittelyyn ja hakemuksia koskeviin vastaväitteisiin sovellettavasta menettelystä

Maaliskuun 7 päivänä 2014 annettu kuninkaallinen asetus 149/2014 suojattujen alkuperänimitysten ja maantieteellisten merkintöjen rekisteriin kirjaamista koskevien hakemusten käsittelyyn ja hakemuksia koskeviin vastaväitteisiin sovellettavasta menettelystä 3 päivänä lokakuuta 2011 annetun kuninkaallisen asetuksen 1335/2011 muuttamisesta

Muutos 6: kuvaus ja perustelut

Tuote-eritelmän etusivu

Etusivulta on poistettu viittaus EU:n lainsäädäntöön (neuvoston asetus (ETY) N:o 2081/92), jossa säädetään tuote-eritelmän vähimmäistiedoista. Kyseinen asetus on kumottu, ja on myös päätetty, että eritelmässä ei tarvita tällaista viittausta.

Nykyinen teksti:

TUOTE-ERITELMÄ neuvoston asetuksen (ETY) N:o 2081/92 4 artiklan mukaisesti.

Muutettu teksti:

TUOTE-ERITELMÄ

6. Päivitetty tuote-eritelmä (vain SAN JA SMM)

https://goo.gl/YqXXi6

YHTENÄINEN ASIAKIRJA

”CORDERO DE NAVARRA” tai ”NAFARROAKO ARKUMEA”

EU-nro: PGI-ES-0212-AM01 – 8.9.2017

SAN ( ) SMM ( X )

1. Nimi (nimet)

”Cordero de Navarra” tai ”Nafarroako Arkumea”

2. Jäsenvaltio tai kolmas maa

Espanja

3. Maataloustuotteen tai elintarvikkeen kuvaus

3.1 Tuotetyyppi (liitteen XI mukaisesti)

Luokka 1.1 – Tuore liha (ja muut eläimenosat)

3.2 Kuvaus 1 kohdassa nimetystä tuotteesta

Maantieteellisen merkinnän tarkoituksena on varmistaa, että tuoreena myytävä karitsanliha on peräisin puhdasrotuisista Navarra- ja Lacha-lammasrotujen karitsoista.

Karitsat kuuluvat kahteen eri luokkaan: lechal-karitsa ja ternasco-karitsa.

Lechal-karitsat ovat Lacha- tai Navarra-rotuun kuuluvia uros- tai naaraspuolisia karitsoita, joita emälammas imettää teurastukseen asti. Lacha-rotuisen karitsan teuraspaino on 5–8 kilogrammaa ja Navarra-rotuisen 6–8 kilogrammaa (pää ja sisäelimet mukaan luettuina).

Ternasco-karitsat ovat Navarra-rotuun kuuluvia uros- tai naaraspuolisia karitsoita, joita emälammas imettää vähintään 45 päivää syntymästä alkaen. Karitsan teuraspaino on 9–12 kilogrammaa (ilman päätä ja sisäelimiä).

Lechal-karitsoiden on vastattava alle 13 kg:n painoisten karitsanruhojen luokitusasteikon luokan A tai B ensimmäistä laatua (komission delegoitu asetus (EU) 2017/1182), ja ternasco-karitsoiden on vastattava saman asteikon luokan B tai C ensimmäistä laatua.

Ruhoilla on oltava myös seuraavat ominaisuudet:

Lechal-karitsa: Ohut tai keskinkertainen rasvakerros (komission delegoidun asetuksen (EU) 2017/1182 liitteessä III olevan alle 13 kg:n painoisten karitsanruhojen luokitusasteikon luokka 2 tai 3. Lihan väri vaihtelee helmenharmaasta hennon vaaleanpunaiseen. Liha on pehmeää ja erittäin mehevää, ja sillä on pehmeä rakenne ja kyseiselle karitsalle ominainen maku.

Ternasco-karitsa: Ohut tai keskinkertainen rasvakerros (komission delegoidun asetuksen (EU) 2017/1182 liitteessä III olevan alle 13 kg:n painoisten karitsanruhojen luokitusasteikon luokka 2 tai 3. Lihan väri on hennon vaaleanpunainen. Liha on hieman marmoroitunutta (lihasten sisällä on rasvaa), pehmeää ja erittäin mehevää, ja sillä on pehmeä rakenne ja kyseiselle karitsalle ominainen maku.

3.3 Rehu (ainoastaan eläinperäiset tuotteet) ja raaka-aineet (ainoastaan jalostetut tuotteet)

Tämän suojatun maantieteellisen merkinnän kohteena olevien karitsoiden on oltava sellaisten uuhien jälkeläisiä, joiden lisääntymisjakso on tapahtunut laajaperäisessä tai puolittain laajaperäisessä tuotantojärjestelmässä ja joita on ruokittu laidunruoholla tai muilla luonnonkasveilla maantieteellisen alueen perinteiden mukaisesti.

Uuhet imettävät lechal-karitsoita teurastukseen asti, jolloin niiden teuraspaino on 5–8 kilogrammaa.

Ternasco-karitsoita imetetään kunnes ne ovat 45 päivän ikäisiä. Lihotusvaiheen aikana karitsoille annetaan ravinnoksi olkia ja tiivisteitä, jotka sisältävät pääasiassa viljoja, palkokasveja, vitamiineja ja kivennäisaineita. Jos karitsaa ei ole vieroitettu 45 päivän ikäisenä, edellä mainittuja aineita täydennetään lihotusvaiheessa emälampaan maidolla. Teuraspaino 9–12 kilogrammaa. Tiivistetyt rehut eivät saa sisältää ureaa eivätkä mitään eläinperäisiä tuotteita.

Karitsoiden normaaliin kasvuvauhtiin ja kehittymiseen vaikuttavien tuotteiden käyttö on nimenomaisesti kiellettyä.

3.4 Erityiset tuotantovaiheet, joiden on tapahduttava yksilöidyllä maantieteellisellä alueella

Karitsoiden tuotanto-, kasvatus- ja lihotusalue kattaa koko Navarran itsehallintoalueen. Lacha-rotua esiintyy itsehallintoalueen pohjoispuoliskolla, kun taas Navarra-rotua esiintyy koko Navarrassa, luoteisosaa lukuun ottamatta. Kullekin rodulle määritellyt kunnat luetellaan tuote-eritelmässä.

Karitsanlihan tuotanto- ja jalostusalue kattaa koko Navarran itsehallintoalueen.

3.5 Tuotteen, johon rekisteröity nimi viittaa, viipalointia, raastamista, pakkaamista jne. koskevat erityiset säännöt

—

3.6 Tuotteen, johon rekisteröity nimi viittaa, merkitsemistä koskevat erityiset säännöt

SMM-suojatuissa karitsanruhoissa on oltava sääntelyneuvoston antama numeroitu etiketti tai vastaetiketti, jossa on oltava maininta ”Indicación Geográfica Protegida Cordero de Navarra o Nafarroako Arkumea”.

SMM-suojatuille karitsoille on kolmentyyppisiä merkintöjä: 1) ”raza Navarra ternasco”; 2) ”raza Navarra lechal” ja 3) ”raza Lacha lechal”. Kaikissa merkinnöissä on valvontanumero ja SMM-logo. Lisäksi ilmoitetaan rotu ja se, onko kyseessä lechal vai ternasco, sinisellä pohjalla (Navarra-rotu, ternasco), keltaisella pohjalla (Navarra-rotu, lechal) tai punaisella pohjalla (Lacha-rotu, lechal).

4. Maantieteellisen alueen tarkka rajaus

Rajattu maantieteellinen alue kattaa koko Navarran itsehallintoalueen, joka sijaitsee Iberian niemimaan pohjoisosassa Pyreneiden länsipäässä. Sen koordinaatit ovat 41° 55′ 34″ N – 43° 18′ 36″ N ja 1° 11′ 33″ E – 2° 56′ 57″ E (”Madridin pituuspiiri”), ja alueen pinta-ala on 10 421 km2. Navarran naapureita ovat Ranska pohjoisessa, La Rioja ja Zaragoza etelässä, Zaragoza ja Huesca idässä sekä Araba/Álava ja Gipuzkoa lännessä.

5. Yhteys maantieteelliseen alueeseen

Karitsanlihan merkitys Navarran väestölle on selvä, sillä karitsanliha on yksi alueen kansanruokien pääaineksista. Navarralaista karitsanlihaa on ylistetty kautta aikojen eri gastronomisissa ja historiallisissa teoksissa.

Karitsanlihan nauttiminen mainitaan historiallisissa kirjoituksissa keskiaikaisen navarralaisväestön, luostareiden ja kuninkaallisten tavaksi.

Perinne on säilynyt näihin päiviin, ja se on mainittu useissa mielenkiintoisissa 1900-luvulla eri aikoina julkaistuissa gastronomisissa kirjoituksissa. Kirjoittajista mainittakoon Cristino Álvarez, joka tunnetaan nimellä ”Caius Apicius”, joka on todennut seuraavaa: ”Navarralaisten, erityisesti Pamplonan laaksojen karitsojen maine on perusteltu. Karitsa lienee navarralaisten liharuokien perinteisin aines; lihan laatu, johon kulinaarinen menestys nimenomaan perustuu, on ehdottoman taattu.”

Jo esihistoriallisilta ajoilta on todisteita molempien lammasrotujen (Navarra ja Lacha) yhteydestä maantieteelliseen alueeseen ja siitä, että molemmat rodut ovat eläneet kyseisellä alueella yhdessä, joskus samoilla laitumilla ja joskus omille ominaispiirteilleen sopivilla seuduilla.

Navarrassa on ollut lammaskatraita roomalaisvallan ajalla, keskiajalla ja uudella ajalla. Tällä vuosisadalla ne ovat kokeneet maaseutua koetelleet lamat ja valtavat muutokset.

Eritelmän julkaisutiedot

(tämän asetuksen 6 artiklan 1 kohdan toinen alakohta)

https://goo.gl/YqXXi6

(1) EUVL L 179, 19.6.2014, s. 17.

(2) EUVL L 343, 14.12.2012, s. 1.